open-index/open-wikipedia-markdown huggingface dataset:
Նորից անբավարար (մուլտֆիլմ)

**Նորից անբավարար, մեր հատուկ թղթակից Մուրզիլկայի նոր արկածները** (), խորհրդային մուլտիպլիկացիոն ֆիլմ, Մուրզիլկայի մասին չորս մուլտֆիլմերից երկրորդը։

Մուլտֆիլմում պատկերվող Մուրզիլկայի արտաքին տեսքն արմատապես տարբերվում է «Մուրզիլկա» ամսագրում ներկայացվող արտաքին տեսքից։ Հատուկ թղթակից Մուրզիլկայի կերպարի որոնումները, որ դարձել է իր արկածների մասին պատմող չորս մուլտֆիլմերի («Մուրզիլկայի արկածները», «Նորից անբավարար», «Մուրզիլկան արբանյակում», «Մուրզիլկան և հսկան») հերոս, սկսվել են «Սոյուզմուլտֆիլմ» ստուդիայում, 1950-ական թվականների կեսերին։
Հայտարարվում է ներստուդիական մրցույթ, որը 1955 թվականին հաղթում է նկարիչ Անատոլի Սավչենկոն, ով որոշում է փոքրիկ թղթակցի կերպարը։

## Սյուժե
Հատուկ թղթակից Մուրզիլկան հեռագիր է ստանում Պոչտովայա փողոցի երեխաներից և ճպուռի մեջքին անտառից սլանում է` կատարելու հանձնարարությունը, որի նպատակն էր պարզել, թե ինչու է անբավարար ստացել Ռեշետնիկովի «Նորի՞ց անբավարար» հայտնի նկարի հերոսը։ 
Տրետյակովյան պատկերասրահում նկարը գտնել Մուրզիլկային օգնում են ռուս նկարիչների հայտնի նկարների կերպարները` Դյուցազունները, Ալյոնուշկան, «Իվան Ցարևիչը գորշ գայլի վրա»։

Պարզվում է, որ աշակերտ Կոլյան անբավարար է ստացել աշխարհագրություն առարկայից, բայց չի ուզում խոստովանել, որ ինքն առարկան չգիտի։ Մուրզիլկան առաջարկում է նրան ճանփորդության մեկնել։ Կոլյան հաղորդում է, որ ինքն ուզում է գնալ հասարակած, որպեսզի արևայրուկ ստանա, լողա տաք ծովում և ուտի տասը բաժին պաղպաղակ։ Մուրզիլկան խնդրում է նրան ցույց տալ հասարակածը կախարդական գլոբուսի վրա։ Տղան հասարակածի փոխարեն ցույց է տալիս Հյուսիսային բևեռը, և նրանք  Մուրզիլկայի հետ միասին ընկնում են այդտեղ։ Բևեռում ծույլ աշակերտը չի ցանկանում ընդունել, որ սխալվել է և հետևողականորեն կատարում իր «հասարակածային» երկու ցանկությունները. արևայրուք է ընդունում (ավելի ճիշտ` կապտում է ցրտից, քանի որ հագին միայն շապիկ ու անդրավարտիք էր) և լողանում է սառցե ջրի մեջ։ Միայն դրանից հետո նա ստիպված է լինում տաքանալ փրկարար ծովափղի հսկա կոշիկով և սպիտակ արջի շարֆով, և երբ Մուրզիլկան հրավիրում է նրան կատարելու երրորդ ցանկությունը, այսինքն, ուտել տաս բաժին պաղպաղակ, Կոլյան հրաժարվում է, և նրանք վերադառնում են։ Կոլյան խոստովանում է իր սխալը և խոստանում «երկուսը» դարձնել «հինգ» և նույնիսկ երազում է հայտնվել «Նորից գերազանց» նոր նկարի մեջ։

## Հեղինակներ

## Վերաթողարկում
1990-ական թվականներին մուլտֆիլմը թողարկվել է խորհրդային լավագույն մուլտֆիլմերի հավաքածուներում։ DVD ձևաչափով այն մի քանի անգամ թողարկվել է մուլտֆիլմերի «Մեծ դասամիջոց», «Սոյուզմուլտֆիլմ» հավաքածուներում։

## Ծանոթագրություններ

## Գրականություն
* 

## Արտաքին հղումներ
* 

Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Կարլ Մարքսի հուշարձան (այլ կիրառումներ)

Վիքիպեդիայում առկա են Կարլ Մարքսի հետևյալ հուշարձանների մասին հոդվածները.

*Կարլ Մարքսի հուշարձան (Դոնի Ռոստով)
*Կարլ Մարքսի հուշարձան (Տոլյատի)
*Կարլ Մարքսի հուշարձան (Թրիեր)
Պատրիս Աբանդա

**Պատրիս Աբանդա Էտոնգ** (, ), կամերունցի ֆուտբոլիստ, պաշտպան։ Հանդես է եկել Կամերունի հավաքականում։ 1998 Ֆրանսիայում կայացած ֆուտբոլի աշխարհի առաջնության մասնակից, 2000 թվականին՝ Օլիմպիական չեմպիոն։

## Ակումբային կարիերա
Պատրիսն սկսել է իր ֆուտբոլային կարիերան «Տոններ» ֆուտբոլային ակումբում 1995 թվականին իր հայրենի Յաունդե քաղաքում։ Երեք տարի անց Աբանդան տեղափոխվել է հունական «Ապոլլոն» ակումբ, որը մասնակցում էր Հունաստանի լիգային։

2000 թվականին Պատրիկը պայմանագիր է կնքել չեխական «Սպարտա»-ի հետ։ 2000-2001 թվականներին կամերունցի ֆուտբոլիստը 10 խաղ է անցկացրել Չեխիայի ֆուտբոլի առաջնությունում, ապա 2001-2003 թվականներին եղել է «Սպարտա»յի պահեստային թիմի անդամ։ 2002 թ. Մարտի 12-ը Չեմպիոնների լիգայում անց է կացրել իր առաջին հանդիպումը` խաղալով «Ռեալ Մադրիդի» հետ հանդիպմանը։ 2003/04 մրցաշրջանում հիմնական կազմում մասնակցել է մեկ խաղի, որից հետո տեղափոխվել է «Դրնովիցե», որի կազմում 12 հանդիպման մասնակցելուց հետո միացել է «Տեպլիցե» ակումբին։

2006 թվականին Պատրիկը տեղափոխվել է ալբանական «Բեսա» ակումբ, որի կազմում մասնակցել է 29 հանդիպման։ 2006/07 մրցաշրջանի ավարտից հետո Աբանդան ավարտել է իր կարիերան։

## Կարիերան հավաքականում
1998 թվականին Կամերունի ազգային հավաքականի մարզիչ Կլոդ Լե Ռուան ընդգրկում է Պատրիսին Ֆրանսիայում անցկացվող ֆուտբոլի աշխարհի առաջնության հայտում։ Աբանան չի մասնակցում առաջնության որևէ խաղի, իսկ իր թիմը խմբային փուլից հետո դուրս է մնում պայքարից։

2000 թվականին Սիդնեյում կայացած Ամառային օլիմպիական խաղերի ժամանակ Պատրիսը խաղացել է Կամերունի օլիմպիական թիմի կազմում։ Նա մասնակցել է կամերունցիների անցկացրած բոլոր 6 հանդիպումներին, այդ թվում` իսպանացիների դեմ հանդիպմանը, որը կամերունցիները հաղթել են տուգանային հարվածներով։

Աբանդան խաղացել է ազգային հավաքականում` 2002 և 2006 թվականների Աշխարհի առաջնության ընտրական մրցաշարերում։ Ընդհանուր առմամբ, 9 խաղ է անցկացրել ազգային հավաքականի կազմում և դարձել մեկ գոլի հեղինակ։

## Ձեռքբերումներ
; Կամերուն (օլիմպ.)
* Օլիմպիական չեմպիոն (1)։ 2000

; Սպարտա (Պրահա)
* Չեխիայի ֆուտբոլի առաջնություն (1)։ 2000/01

## Ծանոթագրություններ

## Արտաքին հղումներ
* Աբանդայի վիճակագրությունը Չեխիայում

Կատեգորիա:2000 թվականի Ամառային օլիմպիական խաղերի չեմպիոններ
Կատեգորիա:Կամերունի հավաքականի ֆուտբոլիստներ
Կատեգորիա:Կամերունցի ֆուտբոլիստներ
Կատեգորիա:Սպարտա Պրահայի ֆուտբոլիստներ
Կատեգորիա:Ֆուտբոլի պաշտպաններ
Հայնրիխ Ալբերտ

**Հայնրիխ Ալբերտ** (, ), գերմանացի երաժիշտ, կոմպոզիտոր, բանաստեղծ, գրող։

## Կենսագրություն
Երաժշտությամբ սկսել է զբաղվել 1622 թվականին Դրեզդենում, իր ազգական կոմպոզիտոր Հենրիխ Շյուտցի ղեկավարությամբ։ Այնուհետև սկսել է իրավունք ուսումնասիրել Լայպցիգի համալսարանում։ Երաժշտության դասեր է վերցրել հայտնի կոմպոզիտոր Յոհան Գերման Շեյնից։ Հոլանդացի դիվանագետներին Վարշավա կատարած այցելության ժամանակ ուղեկցելիս գերի է ընկնել շվեդների մոտ (1627) և այնտեղ անցկացրել մոտավորապես մեկ տարի։ Աշխատել է ամրաշինական ոլորտում։ Վերջապես 1630 թվականին հաստատվել է Քյոնիգսբերգում որպես պրոֆեսիոնալ երաժիշտ։ 1631 թվականին ապրիլի 1-ին զբաղեցրել է մայր տաճարի երգենոհահար պաշտոնը։ Մահացել է 1651 թվականի հոկտեմբերի 6-ին, 47 տարեկան հասակում, Քյոնիգսբերգում։ Իր հայրենի Բադ Լոբենշտեյն քաղաքում տեղադրվել է կոմպոզիտորի հիշատակին նվիրված հուշաքար։

Ալբերտի թողած ժառանգությունը ներառում է սեփական տեքստերով և Սիմոն Դախի բանաստեղծություններով գրված գրեթե 170 երգ` հրատարակված ութ ժողովածուներում։ Երգերն ուղեկցվում են լայնածավալ բացատրություններով, որոնք կարող են հետաքրքիր աղբյուր լինել Քյոնիգսբերգի ամենօրյա կյանքի տեղեկությունների մասին։ Երգերն ունեն նաև մեկնաբանություններ կատարողների համար, որոնք շարադրված են շատ պարզ ոճով։ Նշանակալի է համարվում Ալբերտի դերը գերմանական օրհներգային և երաժշտական ավանդույթների ձևավորման գործում։ Մասնավորապես, Հերման Կրեչմալի «Նոր գերմանական երգի պատմության» առաջին (և միակ ավարտուն) հատորը կրում է «Ալբերտից մինչև Ցելտեր» ենթավերնագիրը։ Հենրիխ Ալբերտը նաև նպաստել է վաղ գերմանական օպերայի ձևավորմանը, հայտնի է նրա երկու` «Cleomedes» (1635) և «Prussiarchus oder Sorbuisa» (1645) օպերաների մասին, որոնք չեն պահպանվել։

## Ծանոթագրություններ

## Արտաքին հղումներ
* 

Կատեգորիա:Բանաստեղծներ այբբենական կարգով
Կատեգորիա:Գերմանացի բանաստեղծներ
Կատեգորիա:Գերմանացի գրողներ
Կատեգորիա:Գերմանացի դասական երաժիշտներ
Կատեգորիա:Գերմանացի երաժիշտներ
Կատեգորիա:Գերմանացի երգեհոնահարներ
Կատեգորիա:Գերմանացի կոմպոզիտորներ
Ժյուլ Բագա

**Ժյուլ Իվ Շտեֆան Բագա** (, ), կամերունցի ֆուտբոլիստ, հարձակվող։

## Կենսագրություն
### Ակումբային կարիերան

Կարիերան սկսել է իր հայերնիք Կամերունում։ Այնուհետև տեղափոխվել է թաիլանդական «Չոնբուրի» ակումբ։ 2007 թվականին Չոնբուրին դարձել է Թաիլանդի չեմպիոն, իսկ հաջորդ տարի` արծաթե մեդալակիր։ 2008 թվականին թիմի հետ մասնակցել է Ասիական Չեմպիոնների լիգային։ Այդ ժամանակ «Չոնբուրին» գրավել է վերջին տեղը խմբում, Բագան կարողացել է «Մելբուրն Վիկտորի» (3:1) ակումբի դեմ խաղում խփել երկու գոլ։

2008 թ. պեպտեմբերի սկզբին տեղափոխվել է Լուգանսկի «Զարյա»։ Ուկրաինայի առաջնությունում առաջին անգամ ելույթ է ունեցել 2008 թվականի սեպտեմբերի 20-ին` խաղալով «Խարկով»ի դեմ խաղում (2:3)։ 2008/09 մրցաշրջանում Բագան մասնակցել է 18 հանդիպման և խփել 1 գոլ, իսկ մրցաշրջանը հիշվում է խաղերի ժամանակ չիրացված պահերով։ 2009 թվականի ամռանը նա հեռանում է ակումբից։ Հետագայում տեղեկություններ են տարածվում, որ նա հայտնվել է դնեպրոպետրովսկյան «Դնեպր» ակումբի դիտումներին։ Այնուհետ կրկին վերադարձել է Չոնբուրի։ 2011 թվականի ձմռանը տեղափոխվել է բելգիական «Բուսսյու Դուր Բորինաժ»։

### Կարիերան հավաքականում
Խաղացել է Կամերունի մինչև 21 տարեկանների երիտասարդական հավաքականում։ Հավաքականում անկացրել է 8 խաղ և խփել 3 գնդակ։

## Ձեռքբերումներ
* Թաիլանդի առաջնություն (1)։ 2007
* Թաիլանդի առաջնության արծաթե մեդալակիր (1)։ 2008

## Ծանոթագրություններ

## Արտաքին հղումներ
* 
* 
* 
* 

Կատեգորիա:Կամերունցի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Ջոնաթան Ադամս

**Ջոնաթան Ադամս** (, ), ամերիկացի դերասան։

## Կարիերա
Ջոնաթան Ադամսը հայտնվել է ԱՄՆ-ի շատ հեռուստասերիալներում, հատկապես նա ամերիկացի հեռուստադիտողներին հայտնի է՝ «Ամերիկյան երազանքներ» ֆիլմով։
Այդ ֆիլմում նա խաղացել է խանութի աշխատակցի՝ Հենրի Ուոքերի կերպարը։ Այդ հեռուստասերիալը ցուցադրվել է NBC՝ 2002-2005 թվականներին։

Այսուհետև Ադամսը խաղացել է բժիշկ Դանիել Հուդմանի կերպարը *«*Ոսկորները» հեռուստասերիալում, որը ցուցադրվում էր «Fox» հեռուստատեսային ցանցում։ Երկրորդ եթերաշրջանի սկզբում նրա կերպարը փոխված է եղել  բժիշկ Քեմիլա Սարոյանի կերպարի հետ, որը նշանակված է եղել տնօրեն Ջեֆերսոնի ինստիտուտի դատաբժշկական փորձաքննությունում, այսինքն հիմնական բնույթ՝ Թեմփերանս Բրենանի տնօրենը։ Չնայած Ադամսը նախապատրաստվել էր հետ վերադառնալ իր կերպար, որովհետև հեռուստասերիալի հեղինակը՝ Հարթ Հենսոնը մտածում էր Թամարա Թեյլորը Սարոյան կերպարի մեջ ավելի լավ է տեղավորվում դերասանական անսամբլում։

Հետո Ադամսը հայտնվում է АВС հեռուստատեսային ցանցի «Սպանությունների հետաքննության կանանց ակումբ» կրիմինալ դրամայում։

1996 թվականից մինչև 2000 թվականն Ադամսը խաղացել է Օրեգոնի Շեքսպիրյան թատերական փառատոնում։ Խաղացած դերերն են Պետրուչո՝ «Անսանձ կնոջ սանձահարումը» և հերցոգ Բեկինգեմ՝ «Երեք հրացանակիրները»։ Նա նաև հնչեցրեց՝  *Army of Two: The 40th Day*,  *Diablo III*, *Hitman:* *Absolution* խաղերի կերպարում։

## Ֆիլմագրություն

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Աղասադիղ Գերայբեյլի

**Աղասադիղ Աղաալի օղլի Գերայբեյլի** (, ),  ադրբեջանցի դերասան,  Ադրբեջանական ԽՍՀ ժողովրդական արտիստ (1940);

## Կենսագրություն
Աղասադիղ Գերայբեյլին ծնվել է 1897 թվականին Շամախիում։ Վաղ տարիքում կորցրել է հորը։ Դպրոցում նա սովորել է Ջաֆար Ջաբբարլու հետ նույն դասարանում։ Նա դասերն է ստացել Հուսեյն Արաբլինսկից,  Միրմախմուդ Քազիմովսկից։ Հուսեյն Արաբլինսկու շնորհիվ աշխատել է «Նիջաթ» և «Սաֆա» ընկերությունների առաջին ադրբեջանական խմբերում, ապա ինքն է թատերական խմբեր կազմել և հանդես եկել Հյուսիսային Կովկասի, Անդրկովկասի, Միջին Ասիայի, Իրանի մի շարք քաղաքներում։ Խաղացել է մոտ 200 դեր։

Լավագույն դերակատարումներից են՝
* Իսգենդեր-Ջալիլ Մամեդկուլիզադեի «Մեռյալները», (1921)
* Նարիման Նարիմանովի «Նադիր շախ»
* Ուզեիր Հաջիբեկովի «Արշին մալ ալան»
* Ջաֆար Ջաբարլի «Սեվիլ», «Օդ գելինի», «1905 թ»
1940 թվականին արժանացել է Ադրբեջանի ԽՍՀ ժողովրդական արտիստի պատվավոր կոչմանը։ 1933-ից մինչև իր կյանքի վերջին օրը աշխատել է Ադրբեջանի պետական ակադեմիական դրամատիկական թատրոնում։

Նա մահացել է 1988 թվականի դեկտեմբերի 5-ին Բաքվում։

## Ծանոթագրություններ

Կատեգորիա:Ադրբեջանցի դերասաններ
Բաբա Յոժկան և մյուսները

**Բաբա Յոժկան և մյուսները**, ռուսական լիամետրաժ մուլտֆիլմ, ստեղծվել է 2003-2006 թվականներին ռեժիսոր Վալերի Ուգարովի կողմի՝ց «United Multimedia Projects» ստուդիայում։ 2003 թվականին պատրաստ էր առաջին մասը (տևողությունը` 15 րոպե), որը ցուցադրվել է Սուզդալի անիմացիոն ֆիլմերի ռուսական բաց փառատոնում։ 2006 թվականին լիամետրաժ ֆիլմն ավարտին է հասցվել և ցուցադրվել Սուզդալի 2008 թվականին անիմացիոն ֆիլմերի ռուսական բաց փառատոնի ժամանակ։
2008 թվականին ստեղծվել է մուլտֆիլմի շարունակությունը` «Բաբկա Յոժկայի նոր արկածները» անվանումով։

## Սյուժե
Ձյունածածկ անտառի վրայով թռչում էր արագիլը և զամբյուղի մեջ բերում էր մանկիկին։ Հանկարծ վերևից նրա վրա հարձակվում է բազեն, արագիլը մի կողմ է նետվում և վայր է գցում զամբյուղը, որն ընկնում է խորը ձյան մեջ։ Արագիլը շրջում է անտառի վրայով, սակայն չի գտնում զամբյուղը և հեռանում է։ Մանկիկը ճչում է, և նրա ձայնը լսում է Բաբա Յագան, ով ապրում էր այդ խորը անտառում, խրճիթի մեջ։ Նա կանչում է իր ընկերներին` Կիկիմորին, Լեշիին, Կոշչեյին  և Վոդյանոյին, ովքեր նույնպես ապրում էին այդ անտառում։ Վիճելով` նրանք որոշում են համատեղ մեծացնել աղջկան։ Բաբա Յագան նրան տալիս է Բաբկա Յոժկա անունը։ Աղջիկը մեծանում էր, և նրա հետ տարբեր արկածներ են պատահում։ Իմաստուն ագռավը ցույց է տալիս նրան ծառի փչակը, որտեղ Բաբկա Յոժկան գտնում է կոտրված թևով երիտասարդ բվեճ Ֆիլիմոնին։ Բաբա Յագայի օգնությամբ աղջիկը բուժում է նրան և ձեռք է բերում հավատարիմ ընկեր։ Իվան Կուպալայի տոնի նախօրեին կախարդական անտառ է մտնում Օձը և գողանում է կախարդական ծաղիկը։ Բաբկա Յոժկան կարողանում է նրան խորամանկել և իր ընկերների օգնությամբ հաղթել, իսկ կախարդական ծաղկից խնդրում է ամենաբարի մարդասիրական ցանկությունը։

## Հեղինակներ

* Մուլտֆիլմի լուսագրերում հեղինակները ներկայացված են անուն-ազգանուններով։

## Երգեր
* «Ծնունդդ շնորհավոր» (խոսքը` Անդրեյ Ուսաչովի, կատարում են Ալեքսանդր Պոժարովը և Տատյանա Բոնդարենկոն) 
* «Ի՞նչ գուշակել» (խոսքը` Մարինա Գակիի, կատարում են Քրիստինա Գավրիլովան և Եվգենիա Նովիկովան) 
* «Իվան Կուպալայի գիշերը» (խոսքը` Անդրեյ Օվչուկով-Սուվորովի, կատարում է Եվգենիա Նովիկովան)
* «Բաբա Յագան և ուրիշները» (խոսքը` Անդրեյ Ուսաչյովի, կատարում են Ալեքսանդր Պոժարովը և Տատյանա Բոնդարենկոն) 
* «Ի՞նչ գուշակել» և «Իվան Կուպալի գիշերը» երգերի երաժշտության հեղինակը Ալեքսանդր Կորիստինն է

## Փառատոններ և պարգևներ
* 2004 - Անիմացիոն կինոյի IX ռուսական բաց փառատոնում մուլտֆիլմի սցենարի հեղինակ Միխայիլ Լիպսկերովը, ռեժիսոր Վալերի Ւոգարովը, նկարիչ Մարինա Լեսկովան և պրոդյուսեր Սերգեյ Կարպովն արժանացել են դիպլոմների
* 2008 - ճանաչվել է Սուզդալի անիմացիոն կինոյի XIII բաց փառատոնի լավագույն մուլտֆիլմ
* 2008 - «Ոսկե դյուցազն» XII միջազգային կինոֆորումում ռեժիսոր Վալերի Ուգարովը պարգևատրվել է դիպլոմով` «Ռեժիսորական օրիգինալ մտահղացման» համար

## Ծանոթագրություններ

## Գրականություն
*  с.37-105 «Бабка Ёжка и другие».

## Արտաքին հղումներ
* 
* 
* 
* 
* 
* «Бабка Ёжка и другие» — премьера 21.02.2008

Կատեգորիա:Ռուսական մուլտֆիլմեր
Կատեգորիա:Ռուսերեն մուլտֆիլմեր
Լավ բժիշկը (հեռուստասերիալ)

**«Լավ բժիշկը»** (), ամերիկյան հեռուստասերիալ բժշկական դրամա ժանրում, ռեժիսոր Դեյվիդ Շորի կողմից։ Հիմնված է 2013 թվականի համանուն կորեական սերիալի վրա։ Շոուի պրեմիերան տեղի է ունեցել 2017 թվականի սեպտեմբերի 25-ին ABC հեռուստաալիքում։ 2017 թվականի հոկտեմբերի 3-ին ABC-ին հեռուստասերիալը երկարաձգել է ամբողջական եթերաշրջանով, որի 18-րդ՝ վերջին սերիան թողարկվել է 2018 թվականի մարտի 26-ին։ Երկրորդ եթերաշրջանի պրեմիերան տեղի է ունեցել 2018 թվականի սեպտեմբերի 24-ին, իսկ երրորդ եթերաշրջանի պրեմիերան՝ 2019 թվականի սեպտեմբերի 23-ին։ Չորրորդ եթերաշրջանի պրեմիերան տեղի է ունեցել 2020 թվականի նոյեմբերի 2-ին։

## Սյուժե
Սերիալը պատմում է երիտասարդ վիրաբույժ, աուտիզմի ախտորոշմամբ և սավանտի համախտանիշով Շոն Մյորֆիի մասին, որը փոքր քաղաքից է, որտեղ դժբախտ մանկություն է ունեցել։ Նա տեղափոխվում է Սան Խոսե քաղաք և աշխատանք ստանում հեղինակավոր Սուրբ Բոնավենտուրա հիվանդանոցի վիրաբուժական բաժանմունքում։ Նա օգտագործում է իր բնածին տաղանդը, որպեսզի փրկի հիվանդների կյանքերը և մարտահրավեր նետի իր թերահավատ գործընկերներին։ Դրանում իրեն օգնում է իր ղեկավար և ընկեր Ահարոն Գլասմենը։

## Դերերում
* Ֆրեդի Հայմոր՝ բժիշկ Շոն Մյորֆի
*Անտոնիա Թոմաս՝ բժիշկ Քլեր Բրաուն
* Նիկոլաս Գոնսալես՝ բժիշկ Միլ Մելանդես
* Չուկու Մոդու՝ բժիշկ Ջարեդ Կալու
* Բու Գարետ՝ Ջեսիկա Պրեստոն
*Հարպեր Հիլ՝ բժիշկ Մարկուս Էնդրյուս
* Ռիչարդ Շիֆ՝ բժիշկ Ահարոն Գլասմեն
* Թեմլին Թոմիտա՝ Ալեգրա Աոկի
* Քրիստինա Չանգ՝ բժիշկ Լիմ

## Արտադրություն
Սերիալը պատվիրվել է 2017 թվականի մայիսի 11-ին։ Փորձնական սերիայի հաջողությունից հետո հեռուստասերիալը երկարաձգվել է ամբողջական եթերաշրջանով։ 2018 թվականի մայիսին, սերիալի հաջողությունից հետո, ABC հեռուստաալիքը պատվիրել է երկրորդ եթերաշրջանը։ 2019 թվականի փետրվարի 5–ին АВС հեռուստաալիքը սերիալը երկարաձգել է երրորդ եթերաշրջանով, որի պրեմիերան տեղի է ունեցել 2019 թվականի սեպտեմբերի 23-ին։

## Եթերաշրջաններ

## Մրցանակներ և անվանակարգեր

## Ծանոթագրություններ

## Արտաքին հղումներ

Կատեգորիա:2010-ականների ամերիկյան հեռուստասերիալներ
Կատեգորիա:2017 հեռուստասերիալներ
Կատեգորիա:Ամերիկյան դրամա հեռուստասերիալներ
Կատեգորիա:Անգլերեն հեռուստասերիալներ
Ֆուա-գրա

**Ֆուա-գրա** ( «ճարպոտ լյարդ»), բտած սագի կամ բադի հատուկ ձևով պատրաստված լյարդ։

2007 թվականի դրությամբ, Ֆրանսիայում, ֆուա-գրայի արտադրության առաջատար շրջաններ են դարձել՝ Աքվիտանիան (9000 տոննա), Միջին Պիրենեյան մարզը (3840 տոննա), Լուարայի երկիրը (3500 տոննա), որոնց շատ քիչ տարբերությամբ հաջորդում են Պուատու Շարանտա և Բրետան շրջանները (4 %)։

## Պատմություն
Սագերի բռնի բտման փորձը գալիս է Հին Եգիպտոսից, որի մասին վկայում են ժայռափոր պատկերները, որոնք հայտնաբերվել էին Սաքքարայի հնագույն գերեզմանատններում (մոտավորապես 4500 տարեկան)։ Եգիպտացիներն արհեստականորեն կերակրում էին մի քանի տեսակի ջրային թռչունների, այդ թվում նաև բադերի, աղացած ցորենով, որը նախապես բովվում և թրջոց էր դրվում։

Նման կերակրման փորձը շարունակվում էր Հին Հունաստանում, ինչպես նաև Հռոմեական կայսրության դարաշրջանում։ Հին հույն գրող Աթենեոսը և մի քանի հույն դրամատուրգներ իրենց ստեղծագործությունների մեջ հիշատակում էին ջրային թռչունների բտման հին հունական եղանակը՝ ջրի մեջ մանրացված ցորենով։ Հռոմեացի գրող Պլինիոս Ավագը հիշատակում է սագերի արհեստական կերակրման մասին, ինչի համար հռոմեացիներն օգտագործում էին չորացրած և մանրացված թուզ, որը փափկեցնելու համար ջրի մեջ թրջոց էին դնում 20 օր։ 4-րդ դարում հռոմեական անտիկ խոհարարական գրքերում (*De re coquinaria d’Apicius*) ի հայտ եկան առաջին բաղադրատոմսերը։ Բտման ընթացքում ստացված լյարդը լատիներեն կոչվում էր *Jecur ficatum,* ինչը բառացիորեն թարգմանվում էր որպես «թուզե լյարդ»։ Սերունդները մթերքի անվանման մեջ պահեցին *ficatum*  բառը կամ թուզ, որը 8-րդ դարում փոխակերպվեց *figido* բառի, իսկ 12-րդ դարում *fedie, feie* և վերջապես վերածվեց *«foie»* (ֆուա) ռոմանական լեզուներում։

5-16-րդ դարերի ժամանակաշրջանում գոյություն ունեն շատ քիչ գրավոր կամ պատկերագրական վկայություններ ֆուա-գրայի և դրա ստացման եղանակների մասին։

Ճարպոտ լյարդի օգտագործման ավանդույթը շարունակվում էր կենտրոնական Եվրոպայում նույնիսկ Հռոմեական կայսրության անկումից հետո։ Սագի ճարպը շատ հաճախ օգտագործվում էր մթերքի ջերմային մշակման ժամանակ, քանի որ ձիթապտղի և քնջութի յուղերը շատ հազվագյուտ երևույթներ էին կենտրոնական և արևմտյան Եվրոպաներում։

Այդպիսով, ֆուա-գրան շատ հին ծագում ունի։ Ֆրանսիայում ֆուա-գրայի արտադրությունը կանոնակարգվում է օրենքով, քանի որ ճարպետ լյարդը ճանաչված է երկրի մշակութային և սննդագիտական ժառանգության մաս։

Ֆուա-գրայի զանդվածային արդյունաբերական արտադրությունը Ֆրանսիայում սկսվեց 1980-ական թավակններին առաքման ցանցի զարգացման և բազմաթիվ հանրախանութների բացման, որոնք ապահովում էին մեծ ծավալով վաճառք։ Արդյունաբերական ձեռնարկությունները զանգվածային դարձրին ֆուա-գրայի արտադրությունը, ինչով և նպաստեցին զանգվածային սպառմանը, սակայն միևնույն ժամանակ զգալիորեն նվազեցրին այդ նրբախորտիկի որակը։

## Ծանոթագրություններ

Կատեգորիա:Ֆրանսիական խոհանոց
Օղբին

**Օղբին**, գետակ Արաքսի ավազանում, Նախիջևան գետի աջակողմյան Ջահուկ վտակի վերին հոսանքի աջ օժանդակը։ Սկիզբ է առնտմ Օղբին ավերակ գյուշի մոտակայքից։

## Ծանոթագրություններ

Կատեգորիա:Նախիջևանի Ինքնավար Հանրապետության գետեր
Կատեգորիա:Բաբեկի շրջան
Կատեգորիա:Ջահուկ գետի վտակներ
Օղլանգյոզ

**Օղլանգյոզ**, լեռնագագաթ Ադրբեջանում, Նախիջևանի ԻՀ Օրդուբադ քաղաքից 20 կմ արևմուտք, Իրանի սահմանի մոտակայքում, Գիլանչայ գետի աջակոգմյան Բստաձոր վտակի ափին, Բաշդիզա գյուղից 2,2 կմ հարավ-արևմուտք։

## Ծանոթագրություններ

Կատեգորիա:Նախիջևանի լեռներ
Կատեգորիա:Օրդուբադի շրջան
Հյուր ամռան մոտ

**Հյուր ամռան մոտ**, ռեժիսոր-մուլտիպլիկատոր Բորիս Դյոժկինի նկարած մուլտիպլիկացիոն ֆիլմը, որում ռեժիսորը համատեղում է երկու ժանրեր՝ սպորտային ֆիլմ և ֆիլմ-համերգ։  Պատմությունն այն մասին է, թե ինչպես են «Մետեոր» խմբի մարզիկներն ամռանը անտառի առվակի ափով ուղևորվել արկածային ճանապարհորդության։

## Սյուժե
Ամռանը՝ անտառի արահետով, հսկայական ուսապարկերով արշավի են ուղևորվում երեք մարզիկներ։ Նրանք հանդիպում են մորուքավոր երեք արտասահմանցիների, գրեթե դատարկ ուսապարկերով։ Մարզիկները անցնում են առվակի ափով՝ հոսանքին հակառակ ուղղությամբ և վերջապես հարմար տեղ են գտնում։ Նրանք վրան են դնում ու կրակ վառում։ Երեկոյան նրանցից մեկը կիթառ է նվագում։ Առավոտյան մարզիկները լողում ու գնդակ են խաղում առվակում։ Հերթական հարվածը հասնում է տեղացի ձկնորսին, որը զայրացած հարվածում է, և գնդակն ընկնում է ուղիղ կրակը։ Գնդակը մաս-մաս է լինում, իսկ կաթսան թռչում է ծառի ճյուղի վրա։ Վախեցած ձկնորսը եղբոր հետ փախչում է, իսկ երկու մարզիկները թռցնում են երրորդին, որ վերջինս հանի կաթսան ճյուղից։ Հետո նրանք նորից են կրակ վառում ու ջրով լցված կաթսան դնում վրան։ Շփոթված ձկնորսը դույլի մեջ ձուկ է բերում նրանց համար, և վեճը լուծվում է։ Մարզիկները տապակում են ձուկը, իսկ մյուսը գնում է սունկ հավաքելու և հանդիպում է մի տեղացի աղջկա։ Աղջիկն իր զամբյուղի սունկը լցնում է մարզիկի զամբյուղի մեջ, իսկ վերջինս նրան ծաղիկներ է նվիրում։ Մինչդեռ բոլորը ձուկ են որսում, աղջիկը վերադառնում է մի դույլ կաթով և ձեռքով է անում մարզիկներին։ Խանդից իրեն կորցրած ձկնորսը մարզիկների վրա է նետվում բռունցքներով, բայց պատասխան ստանալուց հետո եղբորն օգնության է ուղարկում։ Շուտով հայտնվում է մի լայնաթիկունք տղա։ Նա ճանաչում է մարզիկներին ու տղային նորից օգնության հետևից ուղարկում։ Վերջինս վերադառնում է նկարներով և բոլորին պարզ է դառնում, որ մարզիկները «Մետեոր» խմբի հոկեյիստներն են։ Վեճը մոռացվում է, ու սկսվում է սպորտային և հետո միայն երաժշտական մրցություն, ով ինչ ավելի լավ է կարողանում անել։ Մարզիկներից մեկը բարձրանում է մեղվանոց, և նրա վրա է թռչում պարսը։ Բժշկական օգնություն նրան ցուցաբերում է ծաղիկներով աղջիկը։ Քիչ հետո մարզիկները թատրոնում ներկայացում են կազմակերպում և ցուցադրում իրենց հմտությունները։ Արևից թխացած ու հանգստացած մարզիկները նիհարած ուսապարկերով հետ են մեկնում ու ճանապարհին հանդիպում են լեցուն ուսապարկերով զբոսաշրջիկների, ովքեր հենց նոր են սկսում իրենց արշավը։ Հրաժեշտ տալիս աղջիկը նվիրում է մարզիկներին մի դույլ մեղր։ Մեղրի հոտի վրա թռչում են մեղուները և նրանք ստիպված են լինում փրկվել առվակի մեջ, բայց մարզիկները չեն վհատվում։

## Հեղինակներ

## Ծանոթագրություններ

Կատեգորիա:Խորհրդային մուլտֆիլմեր
Կատեգորիա:1972 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Գրիշա Սմբատյան

**Գրիշա Սերյոժայի Սմբատյան** (), պատմաբան, բանահավաք, մանկավարժ, ՀՀ մշակույթի վաստակավոր գործիչ (2012 թ.), Կապանի երկրագիտական թանգարանի տնօրեն։

## Կենսագրություն
Գրիշա Սմբատյանը ծնվել է 1953 թվականի հոկտեմբերի 18-ին (անձնագրով՝ նոյեմբերի 7) Կապանի Շիկահող գյուղում, գյուղացու ընտանիքում։ Սովորել է տեղի  միջնակարգ դպրոցում, այն ավարտելուց հետո  աշխատանքի է անցել ճանապարհաշինությունում՝ որպես բանվոր։

1972 թվականին ընդունվել է Երևանի մանկավարժական ինստիտուտի պատմության ֆակուլտետ։ Ուսանողական տարիներին եղել է Վահանավանքում պեղումներ իրականացնող ուսանողական շինջոկատի ղեկավարը։
Բուհն ավարտելուց հետո  Դավիթ Բեկ գյուղի  միջնակարգ դպրոցում աշխատել որպես պատմության ուսուցիչ։ Երեք տարի անց նշանակվել է Ծավ գյուղի միջնակարգ դպրոցի փոխտնօրեն, իսկ 1981-1988 թվականներին եղել է նույն դպրոցի տնօրեն։ 1988 թվականի վերջերին եղել է  գյուղական խորհրդի նախագահ։ Այնուհետև  շարունակել է աշխատել որպես պատմության ուսուցիչ Ծավի, ապա Կապանի թիվ 3 միջնակարգ դպրոցներում։

2000 թվականին նշանակվել է Կապանի երկրագիտական թանգարանի տնօրեն։ Զբաղվել և զբաղվում է բանահավաքությամբ և Սյունիքի  նորագույն շրջանի պատմության ուսումնասիրությամբ։

2012 թվականի սեպտեմբերին Հանրապետության նախագահի հրամանագրերով արժանացել է ՀՀ մշակույթի վաստակավոր գործչի կոչման։

## Աշխատություններ
*«Հարյուրամյա  պատերազմ. Օրեր և մարդիկ», (Երևան, 2003 թ. «Զանգակ» հրատարակություն)
*«Դարձ ի շրջանս  յուր», (Հովհաննես Ղուկասյանի հուշագրությունը, Երևան, 2007 թ. «Զանգակ» հրատարակչություն)
*«Երկաթե վարագույրից այս կողմ», (Երևան, 2009 թ. «Զանգակ» հրատարակչություն)
*«Դարձ ի շրջանս յուր. Մինասյան-Ղուկասյան տոհմի հետքերով», (Երևան, 2016 թ. «Զանգակ» հրատարակչություն)
*«Սյունիքը փորձության մեջ. Հայ –թաթարական բախումները» (Երևան, 2017 թ., «Անտարես» հրատարակչություն)

## Ծանոթագրություններ

## Աղբյուրներ
*Կապանի երկրագիտական թանգարանի արխիվ

Կատեգորիա:Հայ բանահավաքներ
Կատեգորիա:Հայ մանկավարժներ
Կատեգորիա:Հայ պատմաբաններ
Կախարդական թռչուն

**«Կախարդական թռչուն»** (), խորհրդային նկարված մուլտֆիլմ՝ ստեղծված 1953 թվականին ռեժիսոր Վիկտոր Գրոմովի կողմից «Փայտե արծիվ» ռուսական ժողովրդական հեքիաթի մոտիվներով։ Ռեժիսորի մի քանի հայտնի գրաֆիկական աշխատանքներից մեկն է։

## Սյուժե
Մի գյուղում ապրում էր ատաղձագործական արհեստի ճանաչված վարպետներ, և նրանցից ամենահմուտը Նիկիտան էր։ Նա ուներ ենթավարպետ՝ Իվանը, որը դեռ չէր կարողանում ցույց տալ հյուսնության հրաշքներ, բայց փոխարենը նվագում էր բալալայկա ու երգում այնպես, որ ամբողջ գյուղը ձայնակցում էր։ Նույն գյուղում ապրում էր բոյարուհին իր ծույլ որդու հետ, որը մի անգամ ցանկություն է հայտնում ամուսնանալ գեղեցկուհի Նատալյայի հետ, որը հայտնի ժանեկագործուհի էր Օզյորսկից։ Նատալյան ուներ մի պայման, որ ինքը կամուսնանա միայն նրա հետ, ով վարպետությամբ կգերազանցի իրեն։ Այդ ժամանակ բոյարուհին արպետներին հրամայում է պատրաստել արտասովոր իրեր, որպեսզի ամուսնացնի որդուն։

Վարպետները մինչև նշանակված ժամանակը պատրաստում են պահանջված իրերը, սակայն Իվանը չի ցանկանում զիջել Նատալյային, որի հետ ինքն էր երազում ամուսնանալ։ Նա առաջ է անցնում բոյարի որդուց ու Նիկիտայի հետ պատրաստած հրաշք թռչունի օգնությամբ թռչում Օզյորսկ՝ աղջկա մոտ։ Նատալյային դուր է գալիս Իվանի երաժշտական վարպետությունը, և նա համաձայնում է ամուսնանալ տղայի հետ։ Նրանք հարսանիք են անում, սակայն ստիպված են լինում կիսատ թողնել ուրախությունն ու շտապել Իվանի գյուղ՝ փրկելու Նիկիտային, որին, ինչպես իմանում են, բոյարուհին հրամայել էր գլխատել։ Նրանք կարողանում են ժամանակին հասնել գյուղ և փրկել Նիկիտային, իսկ բոյարուհի ու իր որդին արժանի պատիժ են ստանում։

## Ստեղծողներ

* Ստեղծողները նշված են ըստ մուլտֆիլմի տիտրերի։

## Թողարկում DVD-ով
Մուլտֆիլմը բազմիցս թողարկվել է DVD-ով մուլտֆիլմերի տարբեր հավաքածուներում.
* «*Կախարդական թևեր*» (), Սոյուզմուլտֆիլմ, սկավառակում ընդգրկված մուլտֆիլմեր՝ «Սագեր-կարապներ» (, 1949), «Կախարդական թռչուն» (1953), «Իկարոսն ու իմաստունները» (, 1976), «Ֆայետոնը՝ Արևի որդին» (, 1972), «Պարուհին նավի վրա» (, 1969), «Մարաբու քեռու թևերը» (, 1969), «Նախկինում մենք թռչուններ ենք եղել» (, 1982), «Մարդն օդում» (, 1993),
* «*Մեր բարի հեքիաթները*» (, թողարկում 1), բովանդակություն՝ «Ալվան ծաղիկը» (, 1952), «Ընկույզի ճիպոտիկ» (, 1955), «Վերլիոկա» (, 1957), «Կախարդական թռչուն» (1953)։

## Տես նաև
* «Թռչող նավը» – 1979 թվականին ռեժիսոր Գարրի Բարդինի կողմից ստեղծված մուլտֆիլմ, որն ունի նմանատիպ սյուժե։

## Ծանոթագրություններ

## Գրականություն

## Արտաքին հղումներ
* 
* 

Կատեգորիա:1953 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Պետյան ու Կարմիր գլխարկը

**«Պետյան ու Կարմիր գլխարկը»** (), խորհրդային նկարված մուլտիպլիկացիոն ֆիլմ։ Սցենարը գրել է Վլադիմիր Սուտեևը՝ Շառլ Պերոյի «Կարմիր գլխարկ» հեքիաթի մոտիվներով։

## Սյուժե
Պետյա Իվանովը պատահաբար հայտնվում է Կարմիր գլխարկի մասին հեքիաթում։ Տեսնելով, թե ինչպես է Գորշ Գայլը խաբում դյուրահավատ աղջկան՝ Պետյան, կյանքը վտանգի ենթարկելով, տատիկին ու թոռնիկին փրկում է անխուսափելի մահից՝ վարվելով իսկական պիոների նման։

## Ստեղծողներ

## Պարգևներ
* 1959 − Կիևի Համամիութենական կինոփառատոնի (ԽՍՀՄ) մուլտիպլիկացիոն ֆիլմերի բաժնի 2-րդ մրցանակ
* 1960 − Անսիի (Ֆրանսիա) Անիմացիոն ֆիլմերի միջազգային VII փառատոնի «Դափնեպսակ» մրցանակ մանկական լավագույն ֆիլմի համար

## Վերաթողարկում DVD-ով
Մուլտֆիլմը DVD-ով բազմիցս վերաթողարկվել է մուլտֆիլմերի հավաքածուներով.
* «Փոքրիկն ու Կառլսոնը», տարածող՝ «Крупный план», սկավառակի մուլտֆիլմերը՝ «Փոքրիկն ու Կառլսոնը» (1968), «Կառլսոնը վերադարձել է» (1970), «Նորից անբավարար» (1957), «Պետյան ու Կարմիր գլխարկը» (1958)։
* «Հյուր հեքիաթներին։ Թողարկում 2», տարածող՝ «Крупный план», սկավառակի մուլտֆիլմերը՝ «Ամանորի գիշեր (մուլտֆիլմ)|Ամանորի գիշեր]]» (1948), «Պետյան ու Կարմիր գլխարկը» (1958), «Ձմեռ պապն ու ամառը» (1969), «Սագեր և կարապներ» (1949), «Արջուկը» (1964), «Արծաթե սմբակ» (1977)։

## Ծանոթագրություններ

## Գրականություն
* 
* 
* 

## Արտաքին հղումներ
* 
* Мультфильмы смотреть онлайн на Видеобум
* Ազգային կինոպորտալ film.ru 

Կատեգորիա:1958 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Մուլտֆիլմեր գայլերի մասին
Կատեգորիա:Շառլ Պերոյի ստեղծագործությունների էկրանավորումներ
Կատեգորիա:Ռուսերեն մուլտֆիլմեր
Հաղթողը կանգնում է միայնակ

«Հաղթողը կանգնում է միայնակ»  վեպը բրազիլացի գրող Պաուլո Կոելիոյի գեղարվեստական ստեղծագործությունն է, որն առաջին անգամ հրատարկվել է 2008 թվականին։ Գիրքն առաջին անգամ հրատարակվել է պորտուգալերենով, *O Vencedor está Só* վերնագրի ներքո։ Սա Կոելիոյի տասներեքերրորդ խոշոր գիրքն էր։ Գիրքը հեղինակի խոսքով հիմնված է  *«The Superclass»* կոչվող  երևույթի՝ աճող վերելքի վրա :

## Թեմա
200px|մինի|Պաուլո Կոելիո
Գիրքն ազատ պատմում է մի քանի անհատների պատմությունը. ռուս միլիոնատեր Իգորի, Մերձավոր Արևելքի նորաձևության մագնատ Համիդի, ամերիկացի դերասանուհի Գաբրիելայի, ով պատրաստակամ է խաղալու առաջատար դերեր,  հավակնոտ քրեական դետեկտիվ Սավոյի,ով հույս ունենի լուծել իր կյանքի գործը, և Ժասմինի, ով գտնվում է հաջողակ մոդելավորման կարիերա անելու եզրաին:պատմվածքը պատմում է  24 ժամվա ընթացքում հերոսների միջև առկա էպիկական դրամայի եւ լարվածության մասին Կաննի կինոփառատոնին։ Իգորը՝ արտասովոր խելքի տեր մի մարդ, խոստացել է ինքն իրեն կործանել աշխարհը միայն թե հետ բերի իր սիրելի կնոջը՝ Եվային, ով լքել է նրան հաջողակ դիզայների՝ Համիդի համար։

## Ծանոթագրություններ

## Արտաքին հղումներ
* Official Paulo Coelho website 
* ''Washington Post'' review

Կատեգորիա:Պաուլո Կոելիոյի ստեղծագործություններ
Կատեգորիա:Գրքեր այբբենական կարգով
The Best (ալբոմ, Արիանա Գրանդե)

***The Best***, ամերիկացի երգչուհի Արիանա Գրանդեի լավագույն հիթերի առաջին ալբոմը, որը ներառում է սինգլներ նրա առաջին երեք ստուդիական ալբոմներից՝ *[[Yours Truly]]* (2013), *[[My Everything]]* (2014) և *[[Dangerous Woman (ալբոմ)|Dangerous Woman]]* (2016), ինչպես նաև Ջոն Լեջնդի հետ նրա դուետը՝ "Beauty and the Beast" երգը, որը ձայնագրվել է *Beauty and the Beast: Original Motion Picture Soundtrack-ի* համար (2017) և «Faith» երգը Սթիվի Ուանդերի հետ, որը ձայնագրվել է *Sing: Original Motion Picture Soundtrack-ի* համար (2016)։ Այն ֆիզիկական կրիչով և թվային տարբերակով թողարկվել է բացառապես Ճապոնիայի համար 2017 թվականի սեպտեմբերի 27-ին Universal Music Japan-ի կողմից։ Ճապոնիայում ալբոմը վաճառվել է 24,764 օրինակով թողարկման առաջին շաբաթում՝ հասնելով մինչև երկրորդ հորիզոնական։

## Թողարկում
*The Best*-ը թողարկվել է 2017 թվականի սեպտեմբերի 27-ին Universal Music Japan-ի կողմից չորս տարբեր ֆորմատներով։ Ստանդարտ տարբերակը, որը թողարկվել է նաև թվային ներբեռնման համար, ներառում է 18 երգ։ Դելյուքս հրատարակությունը՝ 18 երգերով CD և բոնուսային DVD՝ չորս հոլովակով։ Blu-ray տարբերակը ներառում է տասը երաժշտական տեսահոլովակ։

## Երգացանկ

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Թողարկման պատմություն

## Ծանոթագրություններ

Կատեգորիա:2017 ալբոմներ
Կատեգորիա:Արիանա Գրանդեի ալբոմներ
Առաջին անգամ արենայում

**«Առաջին անգամ արենայում»** (), խորհրդային նկարված մուլտիպլիկացիոն ֆիլմ՝ ստեղծված 1961 թվականին «Սոյուզմուլտֆիլմ» կինոստուդիայում։ Ռեժիսորներ Վլադիմիր Պեկարն ու Վլադիմիր Պոպովն ստեղծել են հեքիաթ՝ կրկեսում հանդես եկող փղիկի մասին։

## Սյուժե
Տիմկա փղիկը երազում էր դառնալ կրկեսի արտիստ, այդ պատճառով էլ գնում է կրկես, որտեղ փորձեր էին անցկացվում։ Երբ Տիմկան արենա է վերադարձնում ձեռնածուի գցած գնդակը, նրա վրա ուշադրություն է դարձնում Արջը՝ կրկեսի ծեր արտիստը։ Արջը փղիկին առաջարկում է փորձել ձեռնածություն անել գնդակով։ Տիմկան փորձում է, բայց հետո չի կարողանում պահել հավասարակշռությունն ու ընկնում է կուպլետիստների գործիքների վրա, որոնք բարձրաձայն դժգոհում են։ Արջը մխիթարում է փղիկին՝ ասելով, թե արտիստ դառնալու համար պետք է աշխատել գիշեր ու ցերեկ։ Տիմկան երկար ու համառորեն փորձեր է անում և մինչև հյուրախաղերի սկսվելը սովորում է գնդի վրա հավասարակշռությունը պահած ձեռնածություն անել։ Տիմկան հաջողությամբ ելույթ է ունենում, և հանդիսատեսը երկար ծափահարում է պատանի շնորհալի արտիստին։

## Ստեղծողներ
* Սցենարի հեղինակ –  Ելենա Կրշիժանովսկայա
* Երգի տեքստի և երկխոսությունների հեղինակ –  Վադիմ Կորոստիլյով
* Ռեժիսորներ – Վլադիմիր Պեկար, Վլադիմիր Պոպով
* Կոմպոզիտոր –  Ալեքսանդր Վառլամով
* Բեմադրող նկարիչներ – Իգոր Նիկոլաև, Վլադիմիր Պոպով
* Նկարիչներ – Վիկտոր Շևկով, Վլադիմիր Պեկար, Վալենտին Կարավաև, Յուրի Բուտիրին, Իրինա Տրոյանովա, Ելենա Տանենբերգ
* Օպերատոր –  Նինո Կլիմովա
* Հնչյունային օպերատոր –  Նիկոլայ Պրիլուցկի
* Խմբագիր –  Ռաիսա Ֆրիչինսկայա
* Ռեժիսորի օգնականներ – Գ. Լյուբարսկայա, Նինա Մայորովա
* Դերերը հնչյունավորել են՝
** Մարգարիտա Կուպրիյանովա –  *փղիկ Տիմկա*
** Ալեքսեյ Գրիբով –  *Արջ*
** Սերգեյ Մարտինսոն –  *կուպլետիստ*
** Միխայիլ Նովոխիժին –  *հեղինակի խոսք*

## Քննադատների արձագանքներ

Պեկարն ու Պոպովն իրենց ուժերը փորձել են ռեժիսուրայում 60-ական թվականների սկզբից։ Նրանք բեմադրել են մի քանի ֆիլմեր, որոնք ներառվել են մանուկների «մուլտդարանում» և մինչ այժմ չեն իջնում հեռուստաէկրաններից։ Դրանց թվում են «Առաջին անգամ արենայում» (1961) փաստացի ռեժիսորական նորամուտը, երկերգությունը արջուկ Ումկայի (1969-1970) մասին, «Վերադարձրեք Ռեքսին» սրտառուչ դրաման (1975)։

## Թողարկում DVD-ով
Մուլտֆիլմը թողարկվել է DVD-ով «Ладушки для малышей 1» «Սոյուզմուլտֆիլմ» մուլտֆիլմերի հավաքածուում։

## Ծանոթագրություններ

## Արտաքին հղումներ
* 
* Владимир Пекарь — Энциклопедия отечественного кино

Կատեգորիա:1961 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Մուլտֆիլմեր կրկեսի մասին
Կատեգորիա:Մուլտֆիլմեր փղերի մասին
Գրիչ ռոլլեր

thumb|250px|Գելային գրիչով գրություն
**Գրիչ ռոլլեր**, գրիչի տարատեսակ՝ թանաքով լցված միջուկով և միջուկի վերջում գնդիկային ծայրով։ Ի տարբերություն տարածված գնդիկավոր գրիչների, որոնցում գրող հիմնական նյութը թանաքի մածուկն է, ռոլլեր գրիչներում կիրառվում է գել կամ նմանատիպ այլ ներկանյութ՝ ջրային հիմքի վրա։ Ավելի քիչ մածուցիկության շնորհիվ թանաքն ավելի լավ է ներծծվում, ինչը թույլ է տալիս այս գրիչներին հետք թողնել, որն իր թողած հետքով նման է փետրավոր գրիչների թողած հետքին։ Գրող գունդը, որպես կանոն, ունի 0,5 կամ 0,7 մմ տրամագծով չափս։

1998 թվականին Ստանդարտացման միջազգային կազմակերպության կողմից հրապարակվեցին ռոլլեր գրիչների 2 ստանդարտներ՝ *ISO 14145-1* և *ISO 14145-2*:

## Պատմություն
Առաջին ռոլլեր գրիչը մշակվել է ճապոնական *Ohto Co* ընկերության կողմից 1963 թվականին։ Գելային գրիչները 1984 թվականին հայտնագործվեցին մեկ այլ՝ *Sakura Color Products Corp.* ճապոնական ընկերության կողմից։

## Առանձնահատկություններ
[thumb|250px|Ռոլլեր գրիչը խոշոր պլանով. այդ գրիչով գրված է [Ա տառը:]]
### Առավելություններ
Գնդիկավոր գրիչների համեմատությամբ՝ ռոլլեր գրիչների հիմնական առավելություններից մեկն օգտագործման պարզ ու հեշտ լինելն է։ Գրելու համար պահանջվում է հնարավորինս քիչ ճնշում այն մակերևույթի վրա, որի վրա գրում եք, ինչի շնորհիվ ձեռքի մկանն ավելի քիչ է ձգվում, ինչպես և փետրավոր գրիչների դեպքում։ Բայց, ի տարբերությւն վերջիններիս, քարթրիջների փոփոխումը շատ ավլի հեշտ է տեղի ունենում։ Բացի այդ, ռոլլեր գրիչները տարբերվում են.
* գույների մեծ ընտրությամբ
* ավելի հստակ գծերով՝ գնդիկավոր գրիչների համեմատությամբ
* գրավոր տեքստի ավելի լավ մեքենայագրությամբ։

### Թերություններ
Թերությունների շարքում կարելի է նշել թանաքի մեծ ծախսը և փոքր ծավալը՝ գնդիկավոր գրիչների համեմատությամբ։ Ինչպես նաև հավանական է, որ մի քիչ ավելի շատ կարող է հոսել։

## Տես նաև
* Գրիչ
* Գնդիկավոր գրիչ

## Ծանոթագրություններ

## Արտաքին հղումներ
* Writing Instrument Manufacturers Association
* OHTO Japan – Manufacturer of the First Roller Ball

Կատեգորիա:Գրելու գործիքներ
Փայլ

**Փայլ**,  արտաքին մակերեսի՝ լույսի անդրադարձման  բնութագրիչ, որը ցույց է տալիս մակերևույթից լույսի հայելային անդրադարձի ուժգնության և դիֆուզային լույսի միջև հարաբերակցությունը։

## Ծագման բնույթ
Փայլը պայմանավորված է մակերևույթից լույսի հայելային անդրադարձումով, մեծ մասամբ տեղի է ունենում ( դիֆուզ )  ցրվածության անդրադարձով։ Մարդու աչքը հայելանման անդրադարձը ընկալում է դիֆուզ անդրադարձման ֆոնի վրա և փայլի քանակական գնահատականը որոշվում է  լույսի հայելային և դիֆուզ անդրադարձման հարաբերակցության ուժգնությամբ։ Հաճախ փայլը բնորոշվում է որակական հատկանիշներով (հանքանյութերի փայլ)։

Սուբյեկտիվորեն փայլը կախված է թչ միայն մակերևույթի հարթությունից, այլ նաև անդրադարձման գործակցով։
*Մակերևույթի հարթություն։ Եթե մակերևույթի անհարթության չափը փոքր է ալիքի երկարությունից, ապա հայելային անդրադարձման լույսի մասնաբաժինը հարաբերական է դիֆուզ մեծությանը։ Եթե մակերևույթի անհարթության չափը անհամեմատ մեծ է ալիքի երկարությունից (անհարթ մակերես), ապա դիֆուզ անդրադարձող լույսի մասնաբաժինը մեծ է։
* Անդրադարձման գործակից։ Անդրադարձման գործակիցը ընկնող լույսի մասնաբաժինն է, որն անդրադարձվում է մակերեսից։ Ինչքան շատ լույս է անդրադարձվում, այնքան շատ լույս է հայելանման անդրադարձվում։ 
Gloss light Illuminates|thumb|Փայլի անդրադարձ
thumb|right|<span style="font-size: 200%; ">■</span> ընկնող լույս <br><span style="font-size: 200%; color: blue;">■</span> հայելային անդրադարձ <br><span style="font-size:200%; color: red;">■</span> դիֆուզ անդրադարձ
thumb|right|Փայլաչափ

## Դասակարգում
### Լաքապատ [[մակերես]]ների համար
Լաքապատ մակերեսների փայլի չափումը կատարվում է ֆոտոէլեկտրական փայլաչափով։ Որոշվում է անդրադարձվող ճառագայթների և չափանմուշ հանդիսացող կվարցային կամ սև հարթեցված ապակու տոկոսային համեմատությամբ, որի փայլ ընդունված է համարել 100% կամ 100 միավոր։

### [[Հանքանյութ]]երի համար
* Ապակե փայլ – բնորոշ է իրերի համար, որոնք վատ  էլեկտրահաղորդիչներ են։ Օրինակ, կվարց, կալցիտ, դաշտային սպաթ, ֆլյուրիտ և այլն։ Նման է ապակու փայլի։
* Մետաղական փայլ – սովորաբար բնորոշ  է մետաղներին, բայց մի շարք համեմատաբար ոչ բարձր էլեկտրահաղորդականություն ունեցող  իրեր, օրինակ ծծմբաքարը, սֆալերիտը, պղնձարջասպը, նույնպես մետաղական փայլ ունեն՝ մետաղի փայլի նման, որը պայմանավորված է բյուրեղների բյուրեղային ցանցում  համեմատաբար ազատ էլեկտրոնների առկայությամբ։
* Կիսամետաղական փայլ – աղոտ մետաղական տեսք է ունենում։ Օրինակ – գրաքար, յոդ։ 
* Ադամանդե փայլ – Վառ, ապակեփայլ տեսք է ունենում։ Օրինակ – ադամանդ, սֆալերիտ։
* Յուղայն փայլ – ոչ վառ, ոչ շատ տեսանելի։ Նման է ճարպի փայլի։ Օրինակ –  ծծումբ։

#### Փայլի հատուկ ձևեր
* Սադափե։ Զանազան։ Վառ օրինակ – փայլար։
* Մետաքսանման։ Թելանման  փայլ։ Օրինակ – լուսնաքար, կտավաքար։
* Փայլատ – համարյա փայլ չկա։


Hematite-Andradite-21155.jpg|ԳեմատիտՄետաղական փայլ
Sphalerite taillee.jpg|Սֆալերիտ Ալմաստե փայլ
Malachite-Chrysocolla-121048.jpg|Միացում Մալախիտի և թանկագին քարիՅուղափայլ
Arsenopyrite-Quartz-rhqtz-112a.jpg|Կվարց Ապակեփայլ
Prehnite-4jg16c.jpg|ՊրենիտՍադափե փայլ
Tigers-Eye.jpg|Վագրի աչքՄետաքսե փայլ
File:Stolzite-t07-25c.jpg|Շտոլցիտ Կիսափայլատ կամ  քսուքային փայլ
File:Aluminite - Newhaven, Sussex, England.jpg|Ալյումինիտ Փայլատ


## Ծանոթագրություններ

## Արտաքին հղումներ
* Блеск минерала

Կատեգորիա:Օպտիկա
Կրեյսեր (ֆիլմ, 2016)

**«Կրեյսեր»** (), ռեժիսոր Մարիո Վան Փիբլզի՝ 2016 թվականի ռազմական ֆիլմ, Նիկոլաս Քեյջի գլխավոր դերակատարմամբ։ Հիմանական նկարահանումներն սկսվել են 2015 թվականի հունիսին Ալաբամա նահանգի Մոբիլ քաղաքում։ Ֆիլիպիններում պրեմիերան կայացել է օգոստոսի 24-ին, իսկ ԱՄՆ-ում՝ սեպտեմբերի 1-ին։

## Սյուժե
Ֆիլմի սյուժեի հիմքում ընկած են իրական դեպքեր։ Երկրորդ համաշխարհային պատերազմի ժամանակ ԱՄՆ-ի ռազմա-ծովային ուժերի «Փորթլենդ» դասի «USS Indianapolis (CA-35)» ծանր հածանավը Տինիան կղզու վրա գտնվող ամերիկյան բազա էր տեղափոխում «Փոքր տղա» ատոմային ռումբի մասեր, որը նախատեսված էր Հիրոսիման ռմբակոծելու համար։ 1945 թվականի հուլիսի 30-ին հետ ճանապարհին նավը տորպեդվեց Ճապոնիայի I-58 Կայսերական նավատորմի սուզանավի կողմից և 12 րոպե անց խորտակվեց։ Հետագա 4 օրերի ընթացքում հածանավի անձնակազմը օգնության էր սպասում ծովի մեջ, վառող արևի տակ և հետ էր մղում շնաձկների հարձակումները։

## Դերերում

## Կարծիքներ
Ֆիլմը կինոքննադատների կողմից ստացել է բացասական գնահատականներ։ Rotten Tomatoes կայքում ֆիլմն ունի 9 %  դրական կարծիք։ Metacritic կայքում ֆիլմը 100-ից 30 բալ է ստացել։ The New York Observer թերթից միայն -ը ֆիլմին տվել է դրական գնահատական՝ 4-ից 3 աստղ.:

## Ծանոթագրություններ

## Արտաքին հղումներ
* 
* Կրեյսեր Metacritic կայքում

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2016 ֆիլմեր
Կատեգորիա:Ամերիկյան ֆիլմեր
Կատեգորիա:Ռազմական ֆիլմեր
Կատեգորիա:Ֆիլմեր, որոնց գործողությունները տեղի են ունենում Վաշինգտոն ԿՇ-ում
Կատեգորիա:Սան Ֆրանցիսկոյում նկարահանված ֆիլմեր
Կատեգորիա:Ալաբամայում նկարահանված ֆիլմեր
Կատեգորիա:Ֆիլմեր շնաձկների մասին
Կատեգորիա:Ֆիլմեր, որոնց գործողությունները տեղի են ունենում 1945 թվականին
Կատեգորիա:Ճապոնիայում նկարահանված ֆիլմեր
Բաքվի երաժշտական քոլեջ

**Ասաֆ Զեյնալլու անվան Բաքվի երաժշտական քոլեջ** (), երաժշտական բարձրագույն ուսումնական հաստատություն Բաքվում։ Հիմնադրվել է 1895 թվականին։

## Պատմություն
1895 թվականին Մոսկվայի կոնսերվատորիայի շրջանավարտ, դաշնակահար ՛Անտոնինա Նիկոլաևնա Երմոլաևան հիմնել է Բաքվում առաջին մասնավոր երաժշտական դպրոցը։ Այս դպրոցը ստեղծվել է Բաքվում ռուսական երեխաներին երաժշտական կրթություն տալու համար։ 1901 թվականին այդ դպրոցում ստեղծվել է Բաքվի բաժնի երաժշտական դասարանները։ Այս դասերը համարվում էին երաժշտական դպրոցներ։ Երմոլաևան նշանակվել է այդ դասերի տնօրեն։ 1916 թվականին Ուզեիր Հաջիբեկովի նախաձեռնությամբ, Երմոլաևայի երաժշտական դպրոցը դարձավ պետական երաժշտական դպրոց։

1920 թվականին Բաքվում ստեղծվել է ժողովրդական կոնսերվատորիա։ Պետական կոնսերվատորիան հիմնադրվել է 1921 թվականին Բաքվում `Ժողովրդական կոնսերվատորիայի հիմքի վրա։ 1922 թվականից ի վեր Արևելյան բաժինը, որը բաղկացած է ադրբեջանական ուսուցիչներից և պետական կոնսերվատորիայի ուսանողներից, բաժանվել է կոնսերվատորիայից և դարձել անկախ կրթական հաստատություն։ 1922 թվականի ապրիլի 22-ից դպրոցը կոչվեց «Արևելյան կոնսերվատորիա»։ Ուզեիր Հաջիբեկովը նշանակվել է այս դպրոցի տնօրեն։ 1924 թվականին երաժշտական դպրոցի անունը վերանվանվեց Ադրբեջանի պետական թուրքական երաժշտական տեխնիկում։ 1926 թվականին տեխնիկումը միացվեց պետական կոնսերվատորիայի հետ։ 1932 թվականին սկսել է կրկին գործել որպես պետական երաժշտական տեխնիկում թիվ 1։ 1953 թվականին տեխնիկումը կոչվեց ադրբեջանական կոմպոզիտոր և ուսուցիչ Ասաֆ Զեյնալլի։

## Հայտնի շրջանավարտներ
* Խան Շուշինսկի
* Ասաֆ Զեյնալլի
* Սեիդ Ռուսթամով
* Մուսլիմ Մագոմաև
* Զեյնաբ Խանլարովա
* Ալիմ Գասըմով
* Արիֆ Մելիքով
* Աֆրասիաբ Բադալբեկլի

## Ծանոթագրություններ

Կատեգորիա:Բարձրագույն ուսումնական հաստատություններ
Կատեգորիա:Բարձրագույն երաժշտական ուսումնական հաստատություններ
Հին տան բնակիչները

**Հին տան բնակիչները** (), խորհրդային կարճամետրաժ մուլտֆիլմ, որը ստեղծվել է ռեժիսոր Ալեքսեյ Կարաևի կողմից 1987 թվականին՝ Կոնստատնտին Պաուստովսկու հեքիաթի մոտիվներով։

Ֆիլմում հնչում է XIX դարի երաժշտություն։

Մուլտֆիլմը «Inmates of the Old House» անվանումով մասնակցել է Օտտավայի միջազգային կինոփառատոնին (Ottawa International Animation Festival):

## Սյուժե
Գետի ափին, հին տան մեջ ապրում էր մի ծեր մարդ։ Նա ուներ հանգիստ և խելացի շուն և մի հավիկ։ Մի օր շունը կատվի հոտ է առնում, որը գողանում էր նրանց ուտելիքը, և հետապնդելով նրան` քշում է վերանդայի մոտ։ Մլավոցները լսելով` տերը կարթի վրա ձուկ է դնում, գցում է այն վերանդայի մոտ և այդ կերպ բռնում է շեկ կատվին։ Հետո տերն առատորեն կերակրում է կատվին, և վերջինս սկսում է նրանց մոտ ապրել։ Տանտերը սիրում էր միացնել իր հին երաժշտական արկղը։ Մինչ տան բոլոր բնակիչները լսում էին մեղեդին, այգուց մի գորտ է դուրս թռչում և նույնպես սկսում է լսել։ Իսկ տանտիրոջը մեղեդին հիշեցնում էր իր երիտասարդությունը։

## Հեղինակներ

## Փառատոններ և Մրցանակներ
* 1989 - «Նիկա» մրցանակ լավագույն անիմացիոն ֆիլմ անվանակարգում, առաջադրում
* 1990 -  Օտտավայի միջազգային կինոփառատոնի առաջին մրցանակ։
* 1991 - Բուրկ ան Բրեսի (Ֆրանսիա) միջազգային կինոփառատոնի Գրան պրի։

## Մուլտֆիլմի մասին

## Ծանոթագրություններ

## Արտաքին հղումներ
* 
* 
* 

Կատեգորիա:1987 մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Ռուսերեն մուլտֆիլմեր
Աննա Բոշ

**Աննա Ռոզալիա Բոշ** (, ), ֆրանսիացի և բելգիացի նկարչուհի և մեկենաս։

## Կենսագրություն
Աննա Բոշը հախճապակու գործարանատիրոջ, Villeroy & Boch  ընկերության սեփականատերերից մեկի՝ Վիկտոր Բոշի ավագ դուստրն էր և նկարիչ Էժեն Բոշի ավագ քույրը։ Սկսել է զբաղվել գեղանկարչությամբ Իսիդոր Վերհայդենի ղեկավարությամբ, ով նրան խորհուրդ է տալիս շարունակել ուսումը Փարիզում։ 1863 թվականին Աննան գալիս է Փարիզ և ընդունվում Ժյուլիանի ակադեմիա, Թոնի Ռոբեր-Ֆլյորի դասարանը։ 1885 թվականին նա ծանոթանում է բելգիական ավանգարդիստական Les XX խմբի հիմնադիրներից մեկի՝ նկարիչ Թեո վան Ռեյսսելբերգի հետ, ով ակտիվորեն զբաղվում էր Բելգիայի և Ֆրանսիայի միջև մշակութային փոխանակության կազմակերպմամբ։

Աննա Բոշը սկզբում  իր կտավները նկարել է իմպրեսիոնիստական, հետագայում հետիմպրեսիոնիստական ոճով և ընդունվել է Les XX խմբի մեջ։  1890 թվականին նա ցուցադրեց իր աշխատանքները այդ ընկերության ցուցահանդեսում և, ցանկանալով օգնել հիվանդ նկարչին, գնել է Վինսենթ վան Գոգի  Կարմիր  այգու  լեռը   նկարը (1888 թ., Ալեքսանդր Պուշկինի անվան գեղարվեստի պետական թանգարան, Մոսկվա), որը անհիմն համարվում էր նկարչի կենդանության օրոք վաճառված միակ գեղանկարչական աշխատանքը։

Եղբայր և քույր Էժեն և Աննա Բոշերն իրականացնում էին ակտիվ մեկենասական գործունեություն, նրանց առևտրական ներկայացուցիչը Les XX խմբի քարտուղար, փաստաբան  Օ. Մաուսն էր։ 1890 թվականին նրանք կազմակերպում են բենեֆիս Պոլ Գոգենի պատվին։ 1891 թվականին Աննա Բոշը գնում է  Վինսենթ վան Գոգի ևս մեկ կտավ (որը վաճառում է 1907 թվականին)։ Նրա գեղանկարչական հավաքածուն ընդգրկում էր  Գոգենի, Ժորժ Սյորի, Պոլ Սինյակի, Ջեյմս Էնսորի վրձնի աշխատանքները։ Իքսելլում գտնվող իր տանը Ա. Բոշը բացել էր գեղարվեստի աշխարհիկ սրահ, որտեղ հաճախում էին բազմաթիվ նկարիչ ավանգարդիստներ։

## Գրականություն
* Thieme-Becker. Allgemeines Lexikon der bildenden Künstler von der Antike bis zur Gegenwart. — Lpz.: Seemann, 1907—1950; Taschenbuchausgabe: Münch.: DTV, 1992. — ISBN 3-423-05908-7
* Matthias Arnold. Vincent van Gogh (Biographie). — Münch.: Kindler, 1993. — ISBN 3-463-40205-X
* Thérèse Faider-Thomas. Anna Boch und Eugène Boch: Werke aus den Anfängen der modernen Kunst. — Mettlach: Villeroy & Boch, 1971.

## Պատկերասրահ

Anna Boch - Femme lisant dans un massif de Rhododendrons.jpg|Կինը ռոդոդենդրոնի մոտ, մոտ. 1900
Anna Boch Falaise - Côte de Bretagne - 1900-1902.jpg|Ֆալե,  1900/1902
Anna Boch - La Louvriere.jpg|Լիլին, մոտ. 1910
Anna Boch001.jpg|Բրետանիի ժայռեր, 1901
Anna boch a view of veere zeeland.jpg|Տեսարան Վեերից, Զելանդիա, 1906


## Ծանոթագրություններ

Կատեգորիա:20-րդ դարի նկարչուհիներ
Կատեգորիա:Բելգիացի նկարչուհիներ
Կատեգորիա:Ֆրանսիացի նկարչուհիներ
Մարդասպան Լոբի Ընդմիշտ

**«Սպանել Բոբին»** կամ **Մարդասպան Լոբի Ընդմիշտ** (, 2009 թվական), ռեժիսոր Ջեֆ Լյուի ամերիկական լիամետրաժ ֆիլմ։

## Սյուժե
Կիլեր Բոբը Բոբթաունի ամենաանգութ վարձու մարդասպանն է։ Անհավանական արտիստիզմով զինված և ռազմական փայլուն վարպետությամբ Կիլեր Բոբը գրոհում է կողոպտիչների թաքստոցը։ Ավազակների գլուխը՝ Կապուչինոն, իր թաքստոցի վրա հարձակումից գազազած, ցանկանում է վրեժ լուծել։

Դետեկտիվ Քրոմվելը, ով Կապուչինոյից հոգնել էր, կանգնած էր ծանր ընտրության առաջ. կա՛մ ձերբակալել Կիլեր Բոբին, կա՛մ արդարացնել նրա անօրինական գործողությունը։ Կիլեր Բոբին պետք չեն ընկերներ, իսկ երբ իմանում է, որ գործակալությունը պատվիրել է իր սպանությունը, նա հասկանում է, որ ընկերներ չունի։

## Գեղարվեստական առանձնահատկությունները
Վերջաբանը «I`ll be back» ոճի մեջ է։Լոզունգ. «Մերկ ձեռքերով նրան չես բռնի։»

## Դերերը ձայնավորել են
### Բնօրինակում
* Վեգաս Թիփ - Ջեք (Մարդասպան Լոբի)
* Բրայան Սեշն - Դետեկտիվ Քրոմվել
* Մեթյու Թայլեր - Կապուչինո
* Դեվիդ Գիլմեթ - Ձայն (Ստվերային Գործակալություն առաջնորդը)
* Ջեֆ Լյու - Ջեթ Լոբի
* Բրայան Սեշն - Վեգան (Մռյալ Լոբի)
* Դեվիդ Գիլմեթ - Հերրի
* Վեգաս Թիփ - ՍՁ Լոբի

## Թողարկում
*2008 թվականին «Մարդասպան Լոբին Ընդմիշտ»-ի համաշխարհային իրավունքները ձեռք բերվեցին «Cinema Management Group»-ի կողմից։ Նույն թվականին ֆիլմը գնորդների համար ցուցադրվեց Տորոնտոյի կինոփառատոնում։
* Ֆիլմի պրեմիերան կայացել է 2009 թվականի հունիսի 24-ին։
* ԹԲՍ տարբերակով ֆիլմը թողարկվել է 2009 թվականի օգոստոսի 13-ին «Columbia\Sony» կինոընկերությունների կողմից։

## Հետաքրքրիր փաստեր
* Նախքան ֆիլմը, եղել են առաջին կարճամետրաժները՝ Killer Bean (1999 թվական) և Killer Bean 2: the party (2000 թվական)։

## Ծանոթագրություններ

## Արտաքին հղումներ
* «Սպանել Բոբին» ֆիլմի պաշտոնական կայք

Կատեգորիա:2000-ականների անգլերեն ֆիլմեր
Կատեգորիա:Ամերիկյան անկախ ֆիլմեր
Կատեգորիա:Լիամետրաժ անիմացիոն ֆիլմեր